stanford-oval/wikipedia huggingface dataset:
Netled
Historia > 2015-

Suurteholedien myötä Netled alkoi kehittää vertikaaliviljelyteknologiaa vuonna 2015 Tekes-rahoituksen avulla.  Teknologia saavutti silloin tason, jolla siitä tuli kilpailukykyistä perinteisten viljelytapojen kanssa. Yhtiön ensimmäinen kaupallinen vertikaaliviljelyprojekti oli pinta-alaltaan 500 neliömetriä, ja se kuului vuonna 2015 Euroopan suurimpiin.
Vuonna 2017 yhtiö rakensi vanhan testilaitoksensa jatkoksi aiempaa suuremman sisäviljelmän. Yritys oli toimittanut valaisinratkaisujaan noin 15 suomalaiseen puutarhaan ja sillä oli yksittäisiä asiakkaita ulkomailla. Joulukuussa Netled pääsi Sitran listalle yhtenä kiinnostavimmista kotimaisista kiertotalousyhtiöistä ja yhtiön toimitusjohtaja Niko Kivioja sai kutsun Linnan juhliin. Yhtiössä työskenteli Kiviojan lisäksi myös hänen kaksi siskoaan, jotka kuuluivat yhtiön perustajaosakkaisiin. Vuoden liikevaihto oli lähes miljoona euroa.
Vuonna 2018 yhtiöllä oli tuotantolaitos Britanniassa. Loppuvuonna Netled keräsi rahoituskierroksen avulla 1,6 miljoonan euron pääoman, jota haettiin markkinointiin ja rekrytointeihin. Joukkorahoituskierrokseen osallistui 163 piensijoittajaa.
Vuoteen 2019 mennessä suurin vertikaaliviljemäprojekti, jossa oli hyödynnetty Netledin teknologiaa, oli Lapinjärvelle rakennettu Robbes Lilla Trädgårdin ja Fujitsun 4 400 neliön vertikaaliviljelmä. Netledin yhdeksästä työntekijästä puolet toimi tuotekehityksen parissa.
Vuonna 2020 Suomessa toimi viisi kaupallisesti toimivaa vertikaaliviljelylaitosta. Netled teki yhteistyötä niiden kaikkien kanssa.
Vuonna 2021 Netled toimitti ensimmäisen vertikaaliviljemälaitoksensa Kanadaan. Kesäkuussa Netled ja ruotsalainen yrittitoimittaja Oh My Greens (OMG) tekivät 15 miljoonan euron arvoisen sopimuksen, jonka mukaan Netled toimittaisi OMG:lle Vera-vertikaaliviljelylaitoksia, huolehtisi laitosten teknisistä huoltopalveluista ja viljelykonsultoinnista.
Organisaatio

Yhtiön toimisto ja teknologiakeskus sijaitsevat Pirkkalassa lentoaseman lähellä. Tiloissa testataan teknologiaa käytännössä. Asiakkaille voidaan kertoa esimerkiksi se, kuinka nopeasti ja millä hinnalla basilika tai jokin muu haluttu tuote voidaan kasvattaa.
Tuotteet

Netledillä on asiakkaita Suomen lisäksi Isossa-Britanniassa, Kanadassa, Puolassa ja Ruotsissa.
Tuotteet > Led-valaisimet

Netled suunnittelee, valmistuttaa ja myy kasvinvalotukseen suunniteltuja valaisimia. Led-teknoloagiaa hyödyntäviä valaisimia alettiin kehittää, koska kasvihuoneissa perinteisesti käytettävien suurpainenatriumvalojen sähkönkulutus oli huomattavan suuri. Ledivalolla kasvatetut kasvit välttyvät auringonvalon lämpösäteilyn aiheuttamalta suurelta haihdutukselta. Ledivalojärjestelmää hyödyntävässä kasvihuoneessa kasvaneet kasvit sisältävätkin vähemmän vettä.
Netled suunnittelee tai toimittaa myös hybridivalaistusjärjestelmiä, joiden käyttö tulee täysledivalotusta edullisemmaksi.
Tuotteet > Vera-kasvatusjärjestelmä

Vuonna 2019 Netled kertoi sen päähuomion olevan isoissa viljelyjärjestelmissä, jotka tuottavat vuodessa noin 1,6 miljoonaa salaattia tai yrttiä. Se tarjosi myös pienempiä järjestelmiä, joilla saattoi tuottaa vuositasolla noin 70 000 kasvia. Tuotteet on suunniteltu vientiin, esimerkiksi teolliseen ruuantuotantoon keskittyneille asiakkaille.  Pitkälle automatisoidun järjestelmän avulla esimerkiksi suurien jakelijoiden tukkuliikkeet voivat alkaa tuottaa itse kasveja varastoillaan, jolloin ne säästävät kuljetuskustannuksissa.
Netled testaa Pirkkalan hallissaan Vera-tuotenimellä myymäänsä ja valmistuttamaansa vertikaalista kasvatusjärjestelmää.
Vertikaaliviljelyssä hyödynnetään led-valoa lyhytvartisten ruokakasvien kasvattamiseen sisätiloissa, yleensä useassa kerroksessa . Menetelmä eroaa perinteisestä viljelystä siinä, että sen avulla voidaan välttää vaihtelevan sään viljelyyn aiheuttamat haasteet kuten sateet, kuivuus ja ilmansaasteet. Menetelmä ei myöskään tuota hiilidioksidipäästöjä ulkoilmaan.
Menetelmä eroaa myös perinteisestä kasvihuoneviljelystä. Kasvihuoneessa yhden salaattikerän kasvattamiseen kuluu energiaa noin 2,6 kilowattituntia, kun taas Pirkkalan tuotantotilassa sama aikaansaadaan yhdellä kilowattitunnilla. Netledin mukaan myös sadosta tulee suurempi ja se valmistuu nopeammin. Verassa kasvit kasvatetaan pienissä ruukuissa, jotka liikkuvat kasvatuskouruissa halutulla nopeudella. Saavuttuaan linjaston toiseen päähän ne ovat valmiita kerättäväksi. Punaiset ledit antavat kasveille kasvuenergiaa, sinisillä ledeillä taas optimoidaan niiden kasvua. Ihmissilmää varten tilassa on myös valkoisia ledivaloja, joita ilman esimerkiksi vihreät kasvit näyttäisivät mustilta. Järjestelmällä voidaan säädellä automaattisesti muun muassa valon määrää ja kertymää, hiilidioksidin määrää, sekä kasteluiden määrää ja kestoa. Netled myy koelaitoksessaan kasvattamansa kasvit, kuten timjamin ja lehtipersiljan, paikalliselle ruokakauppiaalle.
Netled minimoi veden kulutusta ottamalla kasvien haihduttaman veden talteen ja hyödyntämällä sitä kasvien kastelussa. Kasvattamiseen käytetyt tuhannet ledit pitävät myös hallin lämpimänä.
Nikolai Popov

Nikolai Pavlovitš Popov (ven. Никола́й Па́влович Попо́в), kirjailijanimeltään Žugyľ (komiksi Жугыль, suomeksi ”surullinen, ikävä”; 6. joulukuuta 1901 Ust-Sysolsk – 9. toukokuuta 1971) oli komilainen kirjailija.
Nikolai Popov opiskeli Ust-Sysolskin opettajaseminaarissa ja osallistui Venäjän sisällissotaan. Hän liittyi NKP:hen vuonna 1924, työskenteli puoluetehtävissä ja toimittajana. Hänen pääteoksiaan ovat vallankumousta edeltävää komilaista maaseutua kuvaavat näytelmät Kodi myža? (”Kenen on syy?”, 1923), Olyštan da musa loö (”Kunhan elät, niin totut”, 1923) ja Čurka Nina (”Äpärä-Nina”, 1928).
Popov oli perustamassa Komin proletaarikirjailijoiden yhdistystä ja kuului Neuvostoliiton kirjailijaliittoon vuodesta 1934. Hänet vangittiin vuonna 1937 ja vapautettiin Stalinin kuoltua. 1950- ja 1960-luvuilla hän kirjoitti kertomuksia, kuvauksia ja näytelmiä. Vuonna 1967 hänet palkittiin Punaisen tähden kunniamerkillä.
Aiheesta muualla

Nikolai Popovin lyhyt elämäkerta ja teoksia (Arkistoitu – Internet Archive) (komiksi), (venäjäksi)
Kratkaja literaturnaja entsiklopedija: Nikolai Popov (venäjäksi)
Anna Uhrväder

Anna Uhrväder (k.  1815)   oli turkulainen kauppiaanrouva ja modisti.
Hän harjoitti sekä myynti- että tilauskäsityötä. Hänen asiakaskuntaansa lukeutuivat niin kotikaupungin vallasväki kuin Turun lähipitäjienkin säätyläistö.
Anna Uddenberg

Anna Uddenberg (s. 1982 Tukholma, Ruotsi) on ruotsalainen kuvataiteilija, jonka taiteenajoja ovat kuvanveisto, performanssit, installaatiot ja video. Uddenberg on opiskellut Kuninkaallisessa taidekorkeakoulussa Tukholmassa vuosina 2006–2011 ja vuonna 2009 myös  Städelschulessa Frankfurtissa. Hän asuu ja työskentelee Berliinissä.
Free fall, Espoo, 2017.
Uddenbergin veistoksissa yhdistyvät identiteetti, seksuaalisuus, minuus ja sosiaaliset ja seksuaaliset valtasuhteet. Hän korostaa joitain ominaisuuksia irrottamalla ne normaalista ympäristöstään ja liioittelulla, niin että tavalliset tapahtumat ja tavallinen käyttäytyminen tulee uuteen valoon.
Espoossa on Uddenbergin teos Free fall Hanasaaren ruotsalais-suomalaisen kulttuurikeskuksen kaakkoisrannalla. Meressä olevaan pronssiseen veistokseen kuuluu suihkukaivo. Veistos kuvaa suihkulaudalla liikkuvaa naista ja se on paljastettu 31. lokakuuta 2017. Veistos on Ruotsin valtion lahja 100-vuotiaalle Suomelle; paljastustilaisuudessa olivat läsnä myös pääministerit Stefan Löfven ja Juha Sipilä.
Anna Uddenberg on pitänyt yksityisnäyttelyitä ja osallistunut ryhmänäyttelyihin eri puolilla maailmaa.
Alpina

| Alpina Burkard Bovensiepen GmbH + Co>  KG |
| --- | --- |
Yritysmuoto:  rajavastuuyhtiö
Perustettu:  1965
Kotipaikka:   Buchloe, Baijeri, Saksa
Toimiala:  autoteollisuus
Tuotteet:  autot vanteet
Omistaja:  Bayerische Motoren Werke AG
Kotisivu:  www.alpina-automobiles.com/en/
Infobox OKVirheellinen NIMI-arvo: 
Alpinan tehdas Buchloessa, Baijerissa.
BMW Alpina D3 BiTurbo (F31)
BMW Alpina B5 Touring (G31)
ALPINA Burkard Bovensiepen GmbH on BMW Alpina -merkkisiä henkilöautoja 2026 alkaen valmistava yritys, joka toimii Baijerissa Saksassa, Ostallgäun seutukunnassa Buchloen kaupungissa. Alpinan perusti Burkard Bovensiepen (s. 1936) vuonna 1965 ja hän toimii yhä yhtiön toimitusjohtajana.
Alpina toimii tiiviissä yhteistyössä BMW:n kanssa. BMW Alpinat kootaan BMW:n tuotantolinjoilla ja viimeistellään Alpinan tehtaalla Buchloessa. Vuodesta 1983 Alpina on omannut autonvalmistaja-statuksen, eli kyseessä ei ole enää vain virityspaja.
Historia

Alpinan historia alkaa 1960-luvun alusta, jolloin Burkard Boevesiepen asensi Weberin tuplakaasuttimet BMW 1500 malliin. Malli oli juuri julkaistu, mutta hänen mielestään auton nykyaikainen moottori tarvitsi pienen kaasuttimen sijaan jotain isompaa. 1964 Burkard sai BMW silloiselta myyntijohtajalta Paul Hahnemannilta hyväksynnän viritykselle ja tämä loi perustan yrityksen perustamiselle.
Yritys perustettiin virallisesti 1965 Kauftbeuriin, Baijerin alueelle Etelä-Saksaan. Alun perin nimi Alpina kuului konttorikoneita valmistavalle, Burkardin isän, Dr. Rudolf Bovensiepenin yritykselle. Yritys joutui taloudellisiin vaikeuksiin yrittäessään vaihtaa alaa tekstiiliteollisuuteen.Menestyttyään osakemarkkinoilla Burkard Bovensiepen sai oikeudet käyttää nimeä ja aloitti BMW merkkisten autojen virittämisen. Alpinan nykyisinkin tunnettu tavaramerkki ja logo lanseerattiin vuonna 1967. 1970 luvulla yritys oli jo kasvanut 70 henkilöä työllistäväksi yritykseksi, ja keskittyi BMW-mallien virittämiseen kaasuttimien ja sylinterinkansien avulla. Yrityksen kasvaessa se muutti nykyiseen sijaintiinsa Buchloen kaupunkiin.
Alpina menestyi hyvin kilparadoilla vuosina 1968-1977. Vuonna 1970 Alpinan kilpatalli voitti European Touring Car Championship -sarjan mestaruuden, Saksan mäkiajomestruuden (German Hillclimb Championship) sekä Span 24 tunnin kilpailun. Lisäksi menestystä tuli muissa luokissa radalla ja rallissa.
1988 Alpina vetäytyi kilpailutoiminnasta keskittyäkseen ajoneuvojen suunniteluun ja valmistukseen.
Mallimerkinnät

Bensiinikäyttöisten mallien tyyppimerkintä alkaa B:llä, diesel-mallien mallitunnuksen ollessa D-alkuinen.
Tämänhetkinenmilloin? tuotanto

Alpina D3 Bi-Turbo Sedan / Touring: perustuu BMW:n F30/F31 3-sarjaan - 3.0l 6-sylinterinen  Bi-Turbo dieselmoottori, 350hv  (257 kW) 700 N·m (516 lb·ft)
Alpina B3 Bi-Turbo Sedan / Touring: perustuu BMW:n F30/F31 3-sarjaan - 3.0l 6-sylinterinen  Bi-Turbo bensiinimoottori, 410hv (302 kW) 600 N·m (443 lb·ft)
Alpina XD3 Bi-Turbo: perustuu BMW:n F25 X3:seen -  3.0l 6-sylinterinen Bi-Turbo dieselmoottori, 350hv  (257 kW) 700 N·m (516 lb·ft)
Alpina D4 Bi-Turbo Coupé / Cabrio: perustuu BMW F32 4-sarjaan -  3.0l 6-sylinterinen  Bi-Turbo dieselmoottori, 350hv  (257 kW) 700 N·m (516 lb·ft)
Alpina B4 Bi-Turbo Coupé / Cabrio: perustuu BMW F32 4-sarjaan - 3.0l 6-sylinterinen  Bi-Turbo bensiinimoottori , 410hv (302 kW) 600 N·m (443 lb·ft)
Alpina D5 Bi-Turbo Sedan/Touring: perustuu BMW:n F10/F11 5-sarjaan - 3.0l 6-sylinterinen Bi-Turbo dieselmoottori, 350hv  (257 kW) 700 N·m (516 lb·ft)
Alpina B5 Bi-Turbo Edition 50 Sedan/Touring: perustuu BMW:n F10/F11 5-sarjaan - 4.4l V8 Bi-Turbo bensiinimoottori, 600hv (441 kW) / 800 N·m (590 lb·ft)
Alpina B6 Bi-Turbo Edition 50 Coupé/Convertible: perustuu BMW:n F12/F13 6-sarjaan - 4.4l V8 Bi-Turbo bensiinimoottori, 600hv (441 kW) / 800 N·m (590 lb·ft)
Alpina B6 Bi-Turbo Gran Coupé: perustuu BMW:n F06[5] - 4.4l V8 Bi-Turbo bensiinimoottori, 600hv (441 kW) / 800 N·m (590 lb·ft)
Alpina B7 Bi-Turbo: perustuu BMW:n F01 7-sarjaan - 4.4l V8 Bi-Turbo bensiinimoottori. 547 PS (402 kW; 540 hp) / 730 N·m (538 lb·ft)
Alpinan muokkaamat BMW:t säilyttävät BMW:n antaman takuun kokonaisuudessaan. Luonteenomainen piirre Alpinan autoissa on niiden 20-puolaiset alumiinivanteet.
Aiheesta muualla

Alpinan virallinen verkkosivusto (englanniksi)
Wikimedia Commonsissa on kuvia tai muita tiedostoja aiheesta .
Alpina-malleissa ratin keskiössä alun perin sijainnut BMW-logo on korvattu Alpinan omalla.
Allan McNish

| Allan McNish |
| --- | --- |

Henkilötiedot
Syntynyt: 29. joulukuuta 1969 (ikä 54) Dumfries, Skotlanti
Kansalaisuus:   Yhdistynyt kuningaskunta
Formula 1 -ura
Aktiivivuodet:  2002
Talli(t):  Toyota (2002)
Kilpailuja:  17 (16 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Australian GP 2002
Viimeinen kilpailu:  Japanin GP 2002
Allan McNish (s. 29. joulukuuta 1969 Dumfries, Skotlanti) on skotlantilainen entinen kilpa-ajaja. Hän asuu tällä hetkellä Monacossa. McNishin autokunta voitti Le Mansin 24 tunnin ajon vuosina 1998, 2008 ja 2013. McNish on ajanut myös American Le Mans Series -sarjassa. Vuonna 2013 McNish voitti WEC-sarjan mestaruuden yhdessä Tom Kristensenin ja Loïc Duvalin kanssa. Hän ilmoitti vuoden 2013 päätteeksi lopettavansa kilpa-autoilu-uransa.
Uran alku

NcNish aloitti uransa kartingissa, josta hän yleni Vauxhall Lotus -luokkaan, jossa hän kilpaili Mika Häkkisen tallitoverina. Kyseissä sarjassa hän voitti Britannian mestaruuden Häkkisen kuitatessa Euroopan mestaruuden nimiinsä.
Vuonna 1989 McNish siirtyi Formula 3 -luokkaan ja kilpaili Dick Bennettsin johtamassa kuuluisassa F3-tallissa West Surrey Racingissä, jossa hän sijoittui loppupisteissä toiseksi.
McNish osallistui kansainvälisen Formula 3000 -sarjan kilpailuihin vuosina 1989–1995.
Formula 1

McNishin ensiesiintyminen Formula 1 -sarjassa tapahtui vuonna 2001, kun hän ajoi kaudeksi 2002 mukaan tulleen Toyota-tallin testikuljettajana Mika Salon kanssa. Kun talli oli ensimmäistä kauttaan F1:ssä kilpailemassa kaudella 2002, McNish oli tallin toinen kuljettaja. Ensimmäinen kausi jäi McNishille kuitenkin ainoaksi huonojen esitystensä takia: hän ei saavuttanut yhtäkään pistettä kaudella ja sai potkut. McNishin kauden parhaaksi sijoitukseksi jäi kauden toisen kilpailun Malesian seitsemäs sija. Lisäksi McNish keskeytti kahdeksan kertaa. Aika-ajoissa McNish oli parhaimmillaan kymmenes.
Lyhyen F1 -uransa jälkeen McNish jatkoi F1:ssä Renault'n testikuljettajana, ja hän pääsi ajamaan perjantain harjoituksissa.
Ura urheiluautoilla

Suurempaa menestystä urallaan McNish on saavuttanut urheiluautoilla. Hän voitti Le Mansin 24 tunnin ajon vuonna 1998 ja ajoi samana vuonna FIA GT Championshipissä. Voitot tulivat myös vuoden 2008 ja 2013 ajoista. McNish on ajanut American Le Mans Series -sarjassa useana vuotena ja voitti prototype-luokan mestaruuden vuosina 2000, 2006 ja 2007.
McNish voitti Sebringin 12 tunnin ajon vuosina 2004 ja 2006. Hän on myös ajanut DTM-sarjassa vuonna 2005.
Tulokset > Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | Toyota | AUS Kesk. | MAL 7 | BRA Kesk. | SMR Kesk. | ESP 8 | AUT 9 | MON Kesk. | CAN Kesk. | EUR 14 | GBR Kesk. | FRA 11† | GER Kesk. | HUN 14 | BEL 9 | ITA Kesk. | USA 15 | JPN DNS | 0 | 19. |
| 2003 | Renault | AUS TD | MAL TD | BRA TD | SMR TD | ESP TD | AUT TD | MON TD | CAN TD | EUR TD | FRA   | GBR TD | GER TD | HUN TD | ITA TD | USA TD | JPN TD |  | - | - |
Tulokset > FIA WEC -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- |
| 2012 | Audi Sport Team Joest | LMP1 | SEB 1 | SPA 3 | LMS 2 | SIL 3 | SÃO 3 | BHR 2 | FUJ 3 | SHA 2 | 159 | 2. |
| 2013 | Audi Sport Team Joest | LMP1 | SIL 1 | SPA 2 | LMS 1 | SÃO 2 | COA 1 | FUJ 2 | SHA 3 | BHR Kesk. | 162 | 1. |
Tulokset > DTM-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Abt Sportsline | HOC 11 | LAU Kesk. | SPA Kesk. | BRN 7 | OSC 6 | NOR 4 | NÜR 6 | ZAN Kesk. | LAU 9 | IST 15 | HOC 17 | 13 | 10. |
Aiheesta muualla

Kuvia tai muita tiedostoja aiheesta Allan McNish Wikimedia Commonsissa
Virallinen sivusto (Arkistoitu – Internet Archive)
Allan McNish Magny-Cours'n radalla kaudella 2002.
Antibioottiripuli

Antibioottiripuli on Clostridium difficile -bakteerin aiheuttama tauti. Tauti johtuu yleensä antibioottien seurauksena alkaneesta bakteerin ylikasvusta, ja hoitona on antibioottien lopettaminen. Muita mahdollisia hoitoja ovat antibiootit tai ulosteensiirto. Bakteeri voi aiheuttaa huonokuntoisilla kuolemaan johtavan veriripulin.
Aiheesta muualla

Kaleva: Antibioottiripuli tappaa satoja (Arkistoitu – Internet Archive)
Anna Toivari

| Anna Toivari> Kansanedustaja |
| --- | --- |
 12.10.1920–4.9.1922  
Ryhmä/puolue:  SDP
Vaalipiiri:  Kuopion läänin itäinen
Henkilötiedot
Syntynyt: 14. syyskuuta 1874 Virolahti
Kuollut: 2. joulukuuta 1947 (73 vuotta) Luopioinen
Ammatti:  kotirouva
Anna Stiina Toivari (os. Lautamies, 14. syyskuuta 1874 Virolahti – 2. joulukuuta 1947 Luopioinen) oli suomalainen poliitikko, joka toimi SDP:n kansanedustajana vuosina 1920−1922.
Toivarin vanhemmat olivat räätäli Matti Lautamies ja Liisa Tuomaantytär. Vuodesta 1892 lähtien hän oli naimisissa rautatieläinen Antti Toivarin kanssa. He asuivat aluksi Viipurin maalaiskunnassa ja Jaakkimassa ja vuodesta 1909 alkaen Värtsilässä ja Pälkjärvellä. Toivari lähti työväenliikkeeseen vuoden 1905 suurlakon jälkeen. Hän vaikutti sosialidemokraattisessa naisliitossa ja toimi muun muassa Värtsilän Työväen Näyttämön johtajana. Toivari nousi eduskuntaan varasijalta lokakuussa 1920 kesken edustajakautensa kuolleen Toivo Turtiaisen tilalle. Vuodesta 1937 lähtien Toivarit asuivat Viipurin maalaiskunnassa ja sotavuosien jälkeen Luopioisissa.
All This Time (Pick-Me-Up Song)

| ”All This Time (Pick-Me-Up Song)” Maria Mena |
| --- | --- | --- |

Singlen tiedot
 Albumilta: Cause and Effect
 Äänitetty : 2008
 Julkaistu: 6. lokakuuta 2008
 Formaatti: Digitaalinen lataus, CD Single
 Tyylilaji: pop
 Kesto: 03.12
 Levy-yhtiö: Sony Music Entertainment Norway
Maria Menan muut singlet
| ”Belly Up” 2008 | ”All This Time (Pick-Me-Up Song)” 2008 | ”I'm In Love” 2008 |
All This Time (Pick-Me-Up Song) on Maria Menan kappale hänen viidenneltä, Cause and Effect-studioalbumilta. Sen julkaisi Sony Music Entertainment Norway albumin toisena singlenä 6. lokakuuta 2008. Kappale pääsi listoille viidessä eri valtiossa, joista kolmessa se sijoittui parhaimmillaan kymmenen parhaan joukkoon.
Kappalelista

CD, Maxi-Single
1. All This Time (Pick-Me-Up Song) - 3:18
2. All This Time (Pick-Me-Up Song) (Acoustic Version) - 3:13
3. All This Time (Pick-Me-Up Song) (Alternative Version) - 3:07
Listasijoitukset

| Listat (2008) | Sijoitus |
| --- | --- |
Alankomaat (Dutch Top 40): 7
Itävalta (Ö3 Austria Top 40): 7
Norja (VG-lista): 7
Suomi (Suomen virallinen lista): 11
Sveitsi (Swiss Music Charts): 14
Nowak

Nowak on muun muassa seuraavien henkilöiden sukunimi:
Jan Wiktor Nowak (1931–2002), puolalainen roomalaiskatolinen piispa
Jenny Nowak (s. 2002), saksalainen yhdistetyn hiihtäjä ja mäkihyppääjä
Leszek Nowak (1943–2009), puolalainen tieteenfilosofiaan erikoistunut filosofi
Lisa Nowak (s. 1963), yhdysvaltalainen entinen astronautti
Marcin Nowak (s. 1975), puolalainen basisti, kitaristi ja laulaja
Marco Nowak (s. 1990), saksalainen jääkiekkoilija
Piotr Nowak (s. 1964), puolalainen jalkapalloilija ja jalkapallovalmentaja
Stanisław Nowak (s. 1935), puolalainen roomalaiskatolinen arkkipiispa
Riccardo Nowak (1885–1950), italialainen miekkailija ja olympiamitalisti
Tim Nowak (s. 1995), saksalainen kymmenottelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Anne Judkins

| Mitalit> Maa:   Uusi-Seelanti.Naisten yleisurheilu.Kansainyhteisön kisat  | Mitalit> Maa:   Uusi-Seelanti.Naisten yleisurheilu.Kansainyhteisön kisat  | Mitalit> Maa:   Uusi-Seelanti.Naisten yleisurheilu.Kansainyhteisön kisat  | Maa:   Uusi-Seelanti> Naisten yleisurheilu. |
| --- | --- | --- | --- |
|  Hopeaa | Auckland 1990 | 10 km kävely |  |
Anne Maree Judkins (s. 1. maaliskuuta 1964 Takapuna) on uusiseelantilainen kilpakävelijä.
Judkins saavutti 10 kilometrin kävelyssä hopeaa Kansainyhteisön kisoissa 1990. Barcelonan kesäolympialaisissa 1992 hän sijoittui 10 kilometrillä yhdeksänneksi.
Antibiotika

Antibiotika (bulg. Антибиотика) on vuonna 1997 perustettu bulgarialainen tyttötrio. Yhtyeeltä on ilmestynyt kolme albumia.milloin? Yhtye laulaa bulgariaksi.
Albumit

Вълшебен свят (1998)
Няма как (2000)
Логично (2003)
Аз дишам с теб (2007)
Nowa Sólin piirikunta

Nowa Sólin piirikunta (puol. powiat nowosolski) on Puolan piirikunta Lubuszin voivodikunnassa. Sen väkiluku oli vuoden 2019 lopussa 86 156. Piirikunta jakautuu Nowa Sólin kaupunkikuntaan ja seitsemään maalaiskuntaan (Bytom Odrzański, Kolsko, Kożuchów, Nowa Sól, Nowe Miasteczko, Otyń sekä Siedlisko).
Vuoden 2002 tammikuussa kolmesta siihen asti Nowa Sólin piirikuntaan kuuluneesta maalaiskunnasta, Sławasta, Szlichtyngowasta ja Wschowasta muodostettiin uusi Wschowan piirikunta.
Nowa Sólin piirikunnan pinta-alasta 39,2 prosenttia oli metsän peitossa vuonna 2018.
Nowa Sólin piirikunnan työttömyysaste oli vuoden 2018 lopussa 6,1 prosenttia.
Piirikunnan väestöpyramidi 2014.
Vuoden 2019 lopussa Nowa Sólin piirikunnassa oli 86 156 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 88 083 ja sen ennakoidaan vuoteen 2050 mennessä pienenevän 73 099 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,1 prosenttia, työikäisten 59,3 prosenttia ja eläkeikäisten 22,5 prosenttia väestön keski-iän ollessa 41,9 vuotta. Vuonna 2019 piirikunnassa syntyi 755 lasta.
Anne Jeffreys

Anne Jeffreys
Anne Jeffreys (s. Anne Carmichael, 26. tammikuuta 1923 Goldsboro, Pohjois-Carolina – 27. syyskuuta 2017 Los Angeles, Kalifornia) oli yhdysvaltalainen näyttelijä ja laulaja.
Jeffreys opiskeli laulua ja suunnitteli uraa sopraanolaulajana. Hän aloitti näyttelijänuransa rooleilla musikaaleissa ja esiintyi ensimmäisessä elokuvassaan 1940-luvun alussa. Hän kuitenkin menestyi ennen kaikkea musikaaleissa; hänellä oli päärooleja muiden muassa Street Scenessä (1947), Kiss Me, Katessa (1948) ja Three Wishes for Jamiessa (1952).
Jeffreysin ensimmäinen avioliitto Joseph Serenan kanssa päättyi avioeroon 1949. Hän oli vuodesta 1951 naimisissa näyttelijä Robert Sterlingin kanssa, ja pari esiintyi 1950-luvulla yhdessä televisiosarjassa Topper. Jeffreysille ja Sterlingille syntyi kolme lasta: Jeffrey, Dana ja Tyler. Sterling kuoli 30. toukokuuta 2006.
Tehtyään ”osittaisen vetäytymisen” 1960-luvulla Jeffreys esiintyi useiden suosittujen televisiosarjojen (mm. L.A. Law, Murhasta tuli totta, General Hospital) jaksoissa. Hän sai Golden Globe -ehdokkuuden työstään sarjassa The Delphi Bureau vuonna 1972. Hän esiintyi 1980-luvun puolivälissä lyhytikäiseksi jääneessä yhdysvaltalaisessa Finder of Lost Loves -sarjassa.
Anne Jeffreysillä on tähti Hollywood Walk of Famella.
Nikhil Sharma

| Nikhil Sharma |
| --- | --- |
Näyttelijä(t):  Rik Makarem
Ensi- esiintyminen:  11. Syyskuuta 2009 (UK)
Henkilötiedot
Ammatti:  Liikemies
Sukupuoli:  mies
Suhteet
Vanhemmat:  Rishi Sharma (isä) Georgia Sharma (äiti)
Sisarukset:  Priya Sharma  Jai Sharma
Lapset:  Molly Sharma
Infobox OKVirheellinen NIMI-arvo: 
Nikhil Sharma on kuvitteellinen hahmo englantilaisessa saippuasarja Emmerdalessa. Häntä esittää Rik Makarem.